|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **OPĆINSKO VIJEĆE** |

KLASA:400-08/15-01/21

URBROJ:2113/03-01-15-9

Stubičke Toplice, 12.11.2015.

Na temelju članka 31. st. 3. Zakona o postupanju s nezakonito izgrađenim zgradama (Nar. nov. br. 86/12, 143/13) i članka 25. st. 1. t. 3. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13), Općinsko vijeće Općine Stubičke Toplice je na svojoj 26. sjednici održanoj dana 12. studenog 2015. godine donijelo

**ODLUKU O PROGRAMU UTROŠKA SREDSTAVA NAKNADE ZA ZADRŽAVANJE NEZAKONITO IZGRAĐENIH ZGRADA U PROSTORU ZA 2016. GODINU**

**Članak 1.**

Ovom Odlukom utvrđuje se namjena korištenja naknade za zadržavanje nezakonito izgrađene zgrade u prostoru, a koja je prihod Proračuna Općine za 2016. godinu.

**Članak 2.**

Sredstva naknade za zadržavanje nezakonito izgrađene zgrade u prostoru, u planiranom iznosu od 35.000,00 kn (ostali prihodi od nefinancijske imovine – naknada za zadržavanje nezakonito izgrađene zgrade u prostoru, konto 642991), koristit će se za asfaltiranje i izgradnju nerazvrstanih cesta (K102103 – Izgradnja cesta i asfaltiranje javnih putova).

**Članak 3.**

Program za poboljšanje infrastrukturno nedovoljno opremljenih i/ili neopremljenih naselja na području Općine Stubičke Toplice za 2016. godinu sastavni je dio Proračuna Općine Stubičke Toplice za 2016. godinu.

Predsjednik Općinskog vijeća

Općine Stubičke Toplice

Stjepan Sokač